ГОРДАНА СТЕВАНОВИЋ

роф. др Гордана Стевановић, дописни члан АНУРС-а изван радног састава, рођена је 16. септембра 1947. у Бањој Луци. Основну школу и гим­­­­на­зију завр­шила је у родном граду. Дип­ло­ми­рала је 1972. године на Медицинском фа­к­ул­тету у Бео­гра­ду, гдје је спе­ци­ја­лизовала па­то­лошку ана­то­мију (1974–1978). Клиничку патологију спе­ци­ја­лизо­вала је (1989–1993) на Уни­вер­зитету Јуж­не Калифор­није у Лос Анђелесу (UCLA). На Меди­цинском фа­­кул­тету у Бео­гра­ду одбра­ни­ла је 1982. године док­тор­ску дисер­та­цију *Па*­*то­мор­*­*фо*­*лошка и имунохисто­хе­*­*миј­ска ана­лиза не*­*хоч­ки­нових лим­фо­ма на бази Lu*­*kes-Co­ll­ins-ове кла­си­фи­кације*, за коју је добила награ­ду „Др Сергије Салти­ков”, намијењену мла­дим научницима. Усавршавала се у области имунологије (имунохи­сто­хемије) на Уни­вер­зи­тету Дјук у Дараму, Сјев­ер­на Каролина (1983), у области хематопатологије на Уни­­вер­зи­тету Ју­жне Ка­лифорније у Лос Анђелесу (1979–1980), у облас­ти хемато­па­то­ло­гије и ци­­то­хемије на Универзитету у Луизвилу (1980–1981) и у области транс­фу­зи­оло­гије на Универзитету Јужне Кали­фор­није у Лос Анђе­лесу (1993). Провела је неко вријеме на Акерман академији за дер­мато­па­то­логију у Њујорку (The Ackerman Academy of Dermato­patho­logy).

На Медицин­с­ком факултету у Београду бирана је у звање доцента 1979, за пред­мет Патолошка анатомија, а у звање ванредног професора 1989. го­ди­не. У исто звање (ванредни професор), за предмет Патологија, изабрана је 1994. на Ме­ди­цин­ском фак­ултету Универзитета Калифорнија у Лос Анђе­­лесу.

Провела је шест година (1999–2005) на Cedars Sinai Medical Center, гдје је била шеф Дерматопатолошког одјељења (2003–2005) и члан тима за здра­вље жена. Била је ванредни професор патологије (2005–2007) на Одсјеку за пато­логију и лабораторијску медицину на Медицинском факултету Уни­вер­зи­тета Калифорнија у Лос Анђелесу. На том универзитету била је шеф Одје­ла гинеколошке патологије о један од руководилаца програма о здрављу же­на. Ангажована је у Медицинском центру „Роналд Реган” у окви­ру Уни­вер­зи­тета Калифорнија у Лос Анђелесу.

Објавила је велики број научних радова у часописима на енглеском је­зику из области опште патологије, укључујући обдук­цијску патологију, хе­ма­то­патологију, имунохистохемију, онкологију и судску медицину. Публи­ко­вала је, са сарадницима, *Студију о новом моноклоном антитијелу* (Т29/33), 1987. го­дине. У часопису „Dermatopathology Prac­tical and Concep­tu­al”, 2003. го­ди­не, објавила је анализу васку­ли­ти­да, са освртом на сличне сту­ди­је од првих пуб­ликованих случајева и класификација у свјетској ли­те­ра­ту­ри до данас. Укључена је у пројекте за патологију и историју медицине САНУ. Њена сту­дија о корелацији клиничких и обдукцијских налаза, прва анализа овог ти­па у Србији, објављена је 1985. године у аме­рич­ком часопису „Human Pat­ho­lo­gy” и цитирана је у свјетској меди­цин­ској литератури. Извршила је прву обдук­­­цију болесника са AIDS-ом у Србији. Међу први­­­ма је која се у свјет­ској ли­тератури огласила (1987) о налазу стреп­то­кок­ног миокардитиса код бо­лес­ни­ка са AIDS-ом.

Члан је Српског лекарског друштва, Европског удружења патолога, Интер­на­цио­налне, Ам­е­р­ич­ке и Канадске академије пато­ло­га, Колеџа аме­рич­ких па­­толога, Ам­ер­ич­ког удру­жења клиничких патолога, Калифор­нијског удру­же­ња патолога и Удружења патолога Лос Анђелеса.

За дописног члана Академије наука и умјетности Републике Српске, изван радног састава, изабрана је 5. сеп­тем­бра 2008. године.